Ego Girardus Dei gratia humilis Lingonensis decanus omnibus presentibus et futuris notum facio quod dominus Manasses Lingonensis episcopus laude et assensu capituli nostri donavit Deo et ecclesie Luigne et fratribus ibidem Deo servientibus in elemosinam ob remedium sue et predecessoris sui anime bone memorie domini Galteri nec non intuitu animarum precedentium episcoporum IIIIor censuales olei sextarios quos debebat mense episcopali abbatia de Maiseriis et ut nostri assensus et testimonii firma teneatur approbatio sigilli nostri auctoritate donum episcopale confirmando approbavimus et presentis scripti testimonio communimus. Testes sunt : Robertus thesaurarius, Arnaudus, Belinus, Hunbertus, Hunaudus canonici et presbiteri, Radulfus de Conflento, Hugo Ravinels, Norduinus diaconi, Rainerius, Rainaudus, Hugo subdiaconi. Actum est hoc anno ab Incarnatione Domini millesimo centesimo octogesimo IIIIo Johanne priore prefate domus Luigne in cuius manu hec elemosina facta fuit.